OpenLLM-France/wikimedia huggingface dataset:
# Museu d'Art de la Prefectura de Nagoya

El Museu d'Art de la Prefectura de Nagoya (名古屋 市 美术馆) està ubicat a la ciutat de Nagoya, al centre del Japó. L'edifici del museu va ser construït per Kisho Kurokawa, un dels principals arquitectes japonesos, entre 1983 i 1987.
Al museu es poden eure obres dels surrealistes Yamamoto Kansuke, Sean Scully i Alexander Calder, entre d'altres que formen part de la seva col·lecció permanent. Artistes com Haku Fuchikami, Yasui Nakaji i Jean-Michel Othoniel han exhibit les seves obres allà.

## Enllaços externs

             A Wikimedia Commons hi ha contingut multimèdia relatiu a: Museu d'Art de la Prefectura de Nagoya
* Lloc web oficial
# Maguna (Uruguai)

Maguna és una entitat de població de l'Uruguai, ubicada al nord del departament de Lavalleja, sobre el límit amb Treinta y Tres. Té una població aproximada de 100 habitants, segons les dades del cens del 2004.
Es troba a 98 metres sobre el nivell del mar.

## Referències

* 1 2 (anglès) Mapa, localització, clima i altres dades
# Joan Ferrer Torres

Joan Ferrer Torres (Barcelona, 1935) és un empresari hoteler formenterer conegut popularment per Juanito Plater. El 2006 va rebre el Premi Ramon Llull.

## Biografia

Fill de Juan Ferrer Castelló, fundador de la Fonda Plater a Sant Francesc de Formentera i que havia treballat com a pastisser a l'Hotel Ritz. El 1938 s'establí a Formentera i començà a treballar ben aviat pel seu pare transportant menjar als turistes amb bicicleta.
L'estiu del 1954 va inaugurar l'Hotel Cala Saona, aleshores un hotel casolà de tres estrelles vora la platja del que n'ha estat director, propietari i administrador. La seva contribució al desenvolupament turístic de qualitat a l'illa de Formentera es fa realitat amb el projecte de reforma i modernització que el 1987 es va presentar al Govern. El 2006 va rebre el Premi Ramon Llull.

## Referències

* ↑ «Roban 600.000 euros en una casa a las afueras de Sant Francesc». Diario de Ibiza, 17-05-2013.
* ↑ «Platé, una saga que comenzó en 1922». Diario de Ibiza, 17-11-2014.
* ↑ «Web de l'Hotel Cala Saona».
* ↑ «Premis Ramon Llull 2006» p. 14.
# Chokri Belaïd

Chokri Belaïd (àrab: شكري بلعيد, Xukrī Balʿīd) (Jendouba, 26 de novembre de 1964 – Tunis, 6 de febrer de 2013) fou un advocat i polític tunisià, que liderà el principal partit de l'oposició, el Moviment dels Patriotes Demòcrates. Durant els règims de Habib Burguiba i Zine El Abidine Ben Ali fou empresonat. Després de la caiguda del règim tunisià, fou membre de l'Alta Instància per a la Realització dels Objectius de la Revolució, de la Reforma Política i de la Transició Democràtica. Proposant un ideologia marxista, es mostrà crític amb el govern del partit islamista Ennahdha. El 6 de febrer de 2013 fou assassinat a trets davant de casa seva.

## Referències

* ↑ «Chokri Belaid, militante marxista panárabe y acérrimo opositor a los islamistas». Terra.es, 06-02-2013. Arxivat de l'original el 2016-03-03 [Consulta: 7 febrer 2013].
# Valdemarín

Valdemarín és un barri del districte de Moncloa-Aravaca, a Madrid. Té una superfície de 330,25 hectàrees i una població de 5.276 habitants (2009). Limita al sud amb Aravaca, al nord amb El Pardo a l'oest amb El Plantío i a l'est amb Ciutat Universitària de Madrid.

## Enllaços externs

* Ortofoto del districte amb els límits de cada barri
* Districtes de Madrid
# Okros Tsikhe

Okros Tsikhe (en georgià: ოქროს ციხე, literalment, 'fortalesa daurada') és una fortalesa medieval al municipi d'Adigeni, al sud de Geòrgia, a la regió de Samtsje-Yavajeti, al nord del llogaret de Shoqa. Es troba a la vall històrica de Kvabliani, en una muntanya rocosa quasi inaccessible. La fortalesa va ocupar un lloc destacat en les trobades entre georgians i otomans del segle xvi i també era coneguda per l'equivalent turc del seu nom, Altunkal'a. El 2007, Okros Tsikhe va ser inscrita en la llista de Monuments Culturals destacats de Geòrgia.

## Arquitectura

La fortalesa d'Okros Tsikhe és una de les més grans fortificacions medievals de Geòrgia. Els seus gruixuts murs estan construïts amb enormes blocs de pedra toscament retallats, que assoleixen una alçada de 10 metres. La ciutadella culmina en una cresta rocosa de la muntanya i les seves muralles -reforçades amb grans torres- descendeixen en picat tant al vessant sud com a la part nord. Té una planta complexa, amb diversos nivells que segueixen la superfície irregular, i parets artificials que es mesclen amb la paret rocosa.

## Història

La fortalesa d'Okros Tsikhe va ser construïda a la fi del segle xiii o principis del XIV i era una de les principals fortificacions en possessió de la dinastia Jaqeli del Principat de Samtskhé. A causa de la seva posició dominant a la vall de Kvabliani, la fortalesa va tenir un paper destacat en la defensa de Samtskhé contra l'exèrcit de l'Imperi Otomà invasor durant la campanya caucàsica de Lala Kara Mustafa Pasha el 1578. Va ser allà on el príncep Dedisimedi s'havia atrinxerat abans de negociar un acord de pau amb el comandant otomà. Després de la conquesta otomana final de la província, la fortalesa va ser coneguda pel seu nom turc, Altunkal'a, i va servir com a centre del districte homònim (Liwa).

## Referències

* ↑ «List of Immovable Cultural Monuments» (en georgià). National Agency for Cultural Heritage Preservation of Georgia. [Consulta: 2 juiol 2019].
* 1 2 Beradze, V. ka:სამცხის ხუროთმოძღვრული ძეგლები Architectural monuments of Samtskhe (en georgià), 1970, p. 61-62.
* ↑ Fähnrich, Heinz. Geschichte Georgiens (en alemany). Brill, 2010, p. 368. ISBN 9789004184503.
# Bolxaia Ierba

Bolxaia Ierba (en rus: Большая Ерба) és un poble de la República de Khakàssia, a Rússia, que en el cens del 2010 tenia 828 habitants. Pertany al districte de Bograd.

## Referències

* ↑ Почтовые индексы России. Регионы России → Республика Хакасия → Боградский район → село Абакано-Перевоз
# Màscara de col·lisió

La màscara de col·lisió (o hitbox) és un terme específic per a videojocs que defineix l'àrea sensible d'un element de joc (un personatge, un vaixell) als projectils enemics (cf. patró de tir). Aquest concepte de joc és essencial en els jocs d'acció, i especialment en els shoot 'em up. Als shoot 'em up de després de 2000 i especialment els jocs de trets hardcore, la màscara de col·lisió és sovint molt menuda, de l'ordre d'uns pocs píxels d'amplada.

## Referències

* ↑ «Hitbox» (en anglès). Valve Corporation. [Consulta: 5 agost 2020].
# Magnolials

Les magnolials (Magnoliales) són un ordre de plantes amb flors.
Les diferents classificacions coincideixen en veure la relació entre les plantes d'aquest ordre. La diferència està en el fet que els sistemes o classificacions més antics inclouen també altres plantes que han estat posats en altres ordres veïns pel sistema APG.
En el sistema APG II, de 1998 i 2003, aquest ordre queda ubicat en el clade Magnoliidae i considerat un grup basal exclòs dels eudicots.
Queda subdividit així:
El Sistema Cronquist, de 1981, posava aquest ordre dins la subclasse Magnoliidae de la classe Magnoliopsida.
Quedava subdividit així :
El Sistema Thorne de 1992 posava aquest ordre dins del superordre Magnolianae, de la subclasse Magnoliidae, dins la classe Magnoliopsida.
Quedava subdividit així:
Hi ha altres classificacions com la del Sistema Engler de 1964 que posa l'ordre dins la subclasse Archychlamydeae i la del Sistema Wettstein de 1935 que no utilitza el terme Magnoliales sinó el de Polycarpicae.
# Joan Mora

Joan Mora és el nom dels següents personatges:
* Joan Mora i Adserà (1875-1949), industrial, polític i sindicalista català.
* Joan Mora Soler (1944-2017), escultor català.
# Rezzoaglio

Rezzoaglio (en ligur Rezoaggi, Rusagni en la variant local) és un comune italià, situat a la regió de la Ligúria i a la ciutat metropolitana de Gènova. El 2011 tenia 1.078 habitants.

## Geografia

Amb els seus 104,72 km² és el segon municipi més gran de la província, rere Gènova, i tercer de la Ligúria, després de Gènova i Varese Ligure. S'estén per l'àmplia vall del riu Aveto. Compta amb les frazioni d'Alpepiana, Brignole, Brugnoni, Cabanne, Ca' degli Alessandri, Ca' de Bertè, Calcinara, Calzagatta, Cardenosa, Casaleggio, Cascine, Cerisola, Cerro, Codorso, Cognoli, Costafigara, Ertola, Esola, Farfanosa, Garba, Ghierto, Gropparolo, Isoletta, Lago delle Lame, Lisorastro, Magnasco, Mandriole, Mileto, Molini, Monte, Noci, Parazzuolo, Pian di Fontana, Pianazze, Piandomestico, Villa Piano, Prato della casa, Priosa, Rezzoaglio Basso, Rocca, Roncopiano, Salto, Sbarbari, Scabbiamara, Segaglia, Tecchia, Ventarola, Vicomezzano, Vicosoprano, Villa Cella, Villa Cerro i Villanoce. Limita amb les comunes de Borzonasca, Favale di Malvaro, Ferriere, Fontanigorda, Lorsica, Montebruno, Orero, Ottone, Rovegno, San Colombano Certenoli i Santo Stefano d'Aveto.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 22 juliol 2015].
# Chittagong (desambiguació)

«Chittagong» té aquests significats:
* Chittagong, ciutat de Bangladesh.
* Districte de Chittagong, divisió administrativa de la divisió de Chittagong a Bangladesh.
* Chittagong Hill Tracts, territori autònom de Bangladesh.
* Divisió de Chittagong, entitat administrativa de primer nivell de Bangladesh.
* República de Chittagong, efímer estat que va existir entre el 1930 i el 1933.
# Novovassílivka

Novovassílivka (en (ucraïnès): Нововасилівка, en rus: Нововасильевка, Novovassílievka) és un poble de la República Autònoma de Crimea a Ucraïna, que el 2014 tenia 631 habitants. Pertany al districte de Bakhtxissarai.

## Població

Segons les dades del 2001 la composició de la població de la vila de Novovassílivka d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Narratologia

La narratologia és un corrent de la teoria de la literatura que estudia la narració des d'un punt de vista formal, atenent als seus elements objectius, amb un enfocament proper al formalisme rus i l'estructuralisme francès. Gérard Genette fou un dels seus teòrics principals.
Distingeix tres nivells diegètics o de discurs: intradiegètic (tot allò que transcorre dins la història), extradiegètic i metadiegètic. Amb aquests nivells es pot donar compte de com la ficció, a vegades, inclou elements reals o altres ficcions internes (mise en abyme) i com es posicionen els diferents elements narratius respecte al que s'explica, especialment el narrador.
La diègesi, al seu torn, es divideix en seqüències d'acció, que actuen com els morfemes o elements constitutius d'un mot. Les seqüències pròpies d'una història serien la seqüència de presentació, la de canvi, la de reacció dels personatges i la d'equilibri final. L'espai, els personatges, la trama i el temps s'estructuren al voltant d'aquestes seqüències, que poden ser ampliades o elidides segons criteri de l'autor.
# Magnulf de Tolosa

Magnulf (‘‘Manulfus'’, ‘‘Maginulfus'’, ‘‘Aginulfus'’) fou bisbe de Tolosa al segle vi. Al començament del 585 es va oposar a Gondobald suposat fill del rei franc Clotari I (558-561), que s'havia fet proclamar rei al final del 584. Fou agredit, espoliat i exiliat però a la mort del pretendent el mateix 585 va recuperar el bisbat. Va estar representat al concili de Mâcon del 585, segurament el 23 d'octubre.

## Referències

* Patrice Cabau, Les évêques de Toulouse (IIIe-XIVe siècles) et les lieux de leur sépulture, Mémoires de la Société archéologique du Midi de la France, 59 (1999), p. 123-162. Text a societes-savantes-toulouse.asso.fr Arxivat 2006-11-26 a Wayback Machine.
# Joan Mora i Adserà

Joan Mora i Adserà (La Riba, 16 de juliol de 1875 - Sabadell, 1949) fou un industrial tintorer, polític i sindicalista català. El 1898 fou enviat a Cuba per a lluitar a la guerra hispano-estatunidenca. Quan va tornar dirigí una comissió de soldats que reclamaven la soldada del temps en què havien estat reclutats. El 1902 ingressà al Partit Republicà Democràtic Federal, en el que dirigí des de 1908 la Joventut Republicana Federal, i col·laborà a la revista El Trabajo des del 1906, on publicà articles defensant la sindicació dels treballadors.
Durant la dictadura de Primo de Rivera es preocupà pel mutualisme i presidí la Germandat de Sant Jaume, alhora que participava en la fundació de la Federació de Germandats. A les eleccions municipals de l'abril de 1931 fou elegit regidor de Sabadell pel Centre Republicà Federal-Esquerra Republicana de Catalunya, i poc després fou elegit diputat a les eleccions al Parlament de Catalunya de 1932. El 1933 fou nomenat president la Comissió de Cultura de l'Ajuntament de Sabadell i donà suport al president Lluís Companys durant els fets del sis d'octubre de 1934.
Després de la guerra civil espanyola es va exiliar a Montpeller, però deixà la seva família a Sabadell. Va viure a la casa de Miquel Guinart i Castellà i poc després tornà a Sabadell.

## Enllaços externs

* Biografia Arxivat 2016-03-03 a Wayback Machine. per la Fundació Josep Irla
* Cartes de l'exili, 1939-1949 d'Antoni Rovira i Virgili, p. 511
# Rivière-Pilote

Rivière-Pilote és una comuna francesa, situada a la regió de Martinica. El 2009 tenia 13.723 habitants. Es troba al sud de l'illa, a 21 km de la capital Fort-de-France i a 8 de Le Marin. Limita amb Rivière-Salée, Sainte-Luce, Le Marin i Le Vauclin. Es troba a la vall del riu Pilote, a 2 km de la seva desembocadura a l'Anse Figuier. Rep el nom de Pilote, un amerindi que va ajudar els colons en el segle xvii.

## Administració

Llista d'alcaldes :
| Període | Identitat | Partit |
| 1971-2000 | Alfred-Marie Jeanne | MIM |
| 2004- | Lucien Thomas Adenet | MIM |

## Economia

Hi destaca la producció de canya de sucre i de rom.

## Història

Els seus primers habitants van ser arawaks, desplaçats pels kali'na. En 1635 van arribar els primers colons, i trenta anys més tard els jesuïtes. En 1693 els anglesos assolaren la regió. En 1705 la localitat es va convertir en una parròquia independent. La comuna va ser creada en 1837.
# Nativitat de Jesús

La Nativitat de Jesús, per als cristians la Nativitat de Nostre Senyor Jesucrist o simplement la Nativitat, es refereix al fet del naixement de Jesús de Natzaret, la figura central del cristianisme i és considerat el Fill de Déu pels cristians. Aquest fet va ser documentat pels evangelis i en diversos textos apòcrifs i és un exemple del naixement miraculós present a moltes mitologies.

## Al Nou Testament

Els relats sobre la Nativitat de Jesús al Nou Testament apareixen només a l'Evangeli segons Lluc i segons Mateu. Entre els estudiosos ha existit discrepàncies sobre si aquestes dues narracions són complementàries o si són completament contradictòries.
La història es narra a l'evangeli segons Lluc (Lluc 2:1-7) on explica com Maria i Josep s'havien desplaçat a Betlem per atendre a un edicte d'empadronament ordenat per Cèsar August quan la Mare de Déu es va posar de part. No havien pogut trobar cap allotjament i es varen instal·lar en un pessebre. Després del part el Nen Jesús va ser faixat amb bolquers i dipositat en una menjadora per al bestiar. Els àngels presents per a acompanyar al nou messies varen difondre la notícia.

## En l'art

El tractament que ha tingut en l'art ha evolucionat presentant la Mare de Déu ajaguda en un llit fins al segle xiv i posteriorment apareix agenollada adorant l'infant o asseguda al seu costat. Sant Josep era inicialment representant com una figura secundària d'aspecte trist, si bé va evolucionar ocupant els gestos d'adoració de Maria. El Nen Jesús es representa jagut sobre dins d'un cistell o menjadora plena de palla, o sobre un llençol o el mantell de Maria. Habitualment porta bolquers, si bé en aquest període se'l mostre despullat. Durant el renaixement feia el gest de beneir. Els àngels cantant Gloria in Excelsis Deo varen començar a representar-se a partir del segle vi. El bou i l'ase varen aparèixer a partir de l'any 343 i alguns estudiosos varen associar-los simbòlicament amb el judaisme (bou) i el paganisme (ase) interpretant el text d'Isaïes on diu "Un bou coneix el seu propietari, i un ase, l'estable del seu amo, però a mi, Israel no em coneix, el meu poble m'ignora" . En la cultura popular catalana, la Nativitat ha inspirat especialment la creació de pessebres.

## Aspectes teològics

La Nativitat de Jesús a la teologia cristiana es refereix a l'encarnació de Jesús en forma humana, lliure del pecat i actuant en obediència i en compliment de la voluntat divina de Déu, a fi de desfer el danys causats per la caiguda del primer home, Adam, i permetre l'oportunitat de la salvació. Els primers debats sobre la teologia de la Nativitat varen donar lloc als primers cismes de l'Església al segle v.

## Referències

* ↑ Harrington, Daniel J. The Gospel of Matthew (en anglès). Liturgical Press, 1991. ISBN 9780814658031 [Consulta: 16 juny 2011]. , pàg. 47
* ↑ «Naixement». A: Cercle Artístic de Sant Lluc Anuari dels amics de l'art litúrgic. , 1928, p. 17.

## Vegeu també

* Anunciació als pastors
* Naixement virginal
* Immaculada Concepció
# Magnolita

La magnolita és un mineral de la classe dels òxids. Va rebre el nom el 1877 per Frederick Genth pel districte miner de Magnolia, als Estats Units, la seva localitat tipus.

## Característiques

La magnolita és un tel·lurit de fórmula química [Hg₂]$^{2+}$[Te$^{4+}$O₃]. Cristal·litza en el sistema ortoròmbic.
Segons la classificació de Nickel-Strunz, la magnolita pertany a «04.JK - Tel·lurits sense anions addicionals, sense H₂O» juntament amb els següents minerals: winstanleyita, walfordita, spiroffita, zincospiroffita, balyakinita, rajita, carlfriesita, denningita, chekhovichita, smirnita, choloalita, fairbankita, plumbotel·lurita, moctezumita, schmitterita i cliffordita.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural, l'Smithsonian, situat a Washington DC (Estats Units), amb el número de registre: 165455.

## Formació i jaciments

Va ser descoberta a la mina Keystone, situada al districte miner de Magnolia, dins el comtat de Boulder (Colorado, Estats Units). També ha estat descrita a les properes mines de Mountain Lion i Bessie G, aquesta darrera al comtat de La Plata, també a Colorado. Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Magnolite» (en anglès). Mindat. [Consulta: 4 desembre 2021].
# Joan Morell i Comas

Joan Morell i Comas (Pineda de Mar, 1962) és un polític català, exalcalde de Pineda de Mar i diputat al Parlament de Catalunya en la VIII, IX i X legislatures.
Ha treballat en el sector de la banca, com a administratiu i comercial (1978-1999). És membre de l'agrupament escolta i guia Montpalau de Pineda, i participa en les activitats teatrals del centre cultural i recreatiu de Pineda de Mar. També ha estat monitor del casal d'estiu. Va ser jugador de bàsquet de la Unió Esportiva i Recreativa Pineda de Mar. Pertany al sindicat Comissions Obreres.
Afiliat a Convergència Democràtica de Catalunya (CDC), ha estat regidor a l'Ajuntament de Pineda de Mar (1991-1999), i n'ha estat alcalde del 1999 al 2007. És conseller comarcal del Maresme des del 1999, conseller nacional de CDC i de Convergència i Unió (CiU), vicepresident de l'Associació Catalana de Municipis i Comarques (ACM), vicepresident de la Comissió de Medi Ambient i Ecologia de la Federació Espanyola de Municipis i Províncies (FEMP) i diputat a les eleccions al Parlament de Catalunya de 2006, 2010 i 2012, en substitució de Ramon Espadaler.

## Referències

* ↑ Diputats del Parlament de Catalunya en la VIII Legislatura p. 117

## Enllaços externs

* Joan Morell al web del Parlament de Catalunya
# Tsetsaut

El tsetsaut és una llengua atapascana septentrional que es va extingir a mitjan segle xx i que prèviament es parlava a la zona del canal de Portland, al nord-est de la Colúmbia Britànica, el Canadà. Pràcticament tot el que se sap de la llengua és gràcies al material recollit per Franz Boas el 1894 de dos esclaus Tsetsaut dels nisga'a, que va ser suficient per poder establir el parentiu de la llengua amb les llengües atapascanes. No se sap exactament quan es va extingir la llengua, encara que es té constància que el 1927 encara hi havia un parlant de viu.

## Exemples

| ɬoʔ peix xɔ os xadzinε cérvol mascle qax conill goʔ serp ts'alε granota ts'esdja mosquit | tsrāmaʔ vespa at'ɔ niu εkyagɔ turmell aɬ'ɔq' fetge dlε ball kwuɬ' brutícia na mare | tä' pare isča net axa cabell aɬa(ʔ) mà txa puntada de peu mmē llac xuts'ede' esquerra |

## Bibliografia

* Boes, Franz, i Pliny Earle Goddard (1924) "Ts'ets'aut, un Athapascan Llengua de Portland Canal, Colúmbia britànica." Revista internacional de Lingüística americana, vol. 3, no. 1, pp. 1–35.
* Collison, W. H. (1915) En el Despertar de la Guerra Canoe: Un Rècord de Remenar del treball Exitós de Quaranta Anys, Peril i Aventura entre les Tribus d'Indi del Salvatge de la Costa d'Oceà Pacífic, i el Piratical que Empaita Cap Haida de les Illes de Charlotte de la Reina, Colúmbia britànica. Toronto: Musson Empresa de llibre. Reprinted Per Sono Nis Premsa, Victoria, B.C. (ed. Per Charles Lillard), 1981.
* Dangeli, Reginald (1999) "Tsetsaut Història: La Tribu Oblidada de Del sud Cap al sud-est Alaska." Dins: Alaska Escriptors Natius, Storytellers & Oradors: L'Edició Expandida, ed. Per Ronald Spatz, Jeane Breinig, i Patricia H. Partnow, pp. 48–54. Anchorage: Universitat d'Alaska.

## Referències

* ↑ Merritt Ruhlen (1994) On the Origin of Languages (Studies in Linguistic Taxonomy)

## Enllaços externs

* Primeres Llengües de Nacions de pàgina de Colúmbia britànica
* Recursos d'OLAC dins i sobre el Tsetsaut llengua
# OpenType

OpenType és un format de Tipus de lletra escalables per a computadora. La seva arquitectura està basada en la del seu antecessor, el format TrueType, l'estructura bàsica del qual conserva i complementa. S'afegeixen taules de dades que permeten incorporar a un tipus o família tipogràfica funcions tipogràfiques i lingüístiques avançades.
L'especificació tècnica es va originar a Microsoft, empresa que manté registrada la marca. Posteriorment desenvolupada en col·laboració amb Adobe Systems, Ambdues corporacions van presentar públicament el format el 1996. L'especificació continua en desenvolupament i en l'actualitat es troba en procés de convertir-se en un estàndard obert.
A causa de la seva àmplia disponibilitat en el mercat i a la seva versatilitat tipogràfica - que inclou recursos per a representar el comportament gràfic de molts sistemes d'escriptura del món-, els tipus de lletra en format OpenType són molt utilitzats en les principals plataformes informàtiques.

## Enllaços externs

* Especificació d'OpenType a Microsoft
* Informació d'OpenType a Adobe

## Referències

* ↑ https://www.adobe.com/products/type/opentype.html
* ↑ https://www.pcmag.com/encyclopedia/term/opentype
# Cabells de Pelé

Els cabells de Pelé són brins de vidre basàltic formats en fonts de lava, cascades de lava i colades de lava ràpides, durant les erupcions hawaianes. Un bri de menys de 0,5 mm de diàmetre pot arribar a mesurar fins a 2 metres de llargària. Els brins reben el nom de cabells de Pelé, en honor de la deessa dels volcans de la mitologia Hawaiana.

## Vegeu també

* Vulcanologia

## Referències

* ↑ Heiken, Grant y Wohletz, Kenneth. 1985. Volcanic Ash. Pág: 6
* 1 2 3 VHP Photo Glossary: Pele's hair, USGS. Rev. el 29-1-2012.

## Enllaços externs

* http://www.nps.gov/havo/planyourvisit/brochures.htm
* http://www.nps.gov/havo/planyourvisit/upload/kilauea_iki_trail_guide_web.pdf